Matteo Messina Denaro (2023)
**Matteo Messina Denaro**, også kjent som **Diabolik**, (født 26. april 1962 i Castelvetrano på Sicilia i Italia, død 25. september 2023 i L'Aquila i Abruzzo) var en italiensk (siciliansk) mafiaboss. Han ble ansett å være den øverste leder av den sicilianske mafia etter arrestasjonene av av Bernardo Provenzano i 2006 og Salvatore Lo Piccolo i 2007.

Matteo Messina Denaro var sønn av en mafiaboss, og ble kjent nasjonalt i 2001 da avisen *L'Espresso* hadde et bilde av ham på omslaget med tittelen «Ecco il nuovo capo della Mafia» («Her er den nye mafiabossen»).[]

Liv og virke
------------

Matteo Messina Denaro ble født i Castelvetrano i provinsen Trapani. Hans far, Francesco Messina Denaro, var en mafiaboss kjent som Don Ciccio. Denaro lærte seg våpenbruk i 14-årsalderen. «Jeg fylte en kirkegård helt selv» skrøt han en gang.[] Han skapte seg et ry ved å myrde den rivaliserende bossen Vincenzo Milazzo fra Alcamo og kvele Milazzos gravide pikevenn som var tre måneder på vei.

I juni 1993 gikk han i dekning, og i årevis ble han omtalt som et *fantasma* (spøkelse). Intet overvåkingskamera fikk se hans ansikt; ingen stemmeopptak (foruten ett i 1990-årene som det heftet tvil ved); de eneste fotos var fra hans yngre dager.

Denaro kommuniserte likesom sin forgjenger Bernardo Provenzano blant annet via såkalte pizzini, beskjeder i kode som han gav sine nærmeste undergitte. >

Etter Bernardo Provenzanos død i 2016 og Salvatore Riinas i 2017, ble Messina Denaro sett som den ubestridte sjef for alle sjefer innen den italienske mafia.

Arrestasjon og dom
------------------

Etter 30 år på flukt ble Denaro arrestert den 16. januar 2023 på en privat klinikk i Sicilias hovedstad Palermo, der han under falsk navn fikk kreftbehandling.

Han ble forflyttet med militærfly til fengselet i L'Aquila. Det fengselet har en onkologiavdeling der han ble forhørt av italiensk politi.

På tiden for hans pågripelse ble Messina Denaros inntekter og eiendom anslått til minst 4 milliarder euro.[]

I juli 2023 dømte en ankedomstol i Italia Denaro til livstidsfengsel for hans befatning med mordene på anklageren Giovanni Falcone og hans kollega Paolo Borsellino.

Død
---

Den 24. september 2023 falt Messina Denaro inn i et irreversibelt koma, og han døde 25. september 2023 i en alder av 61 år. Familiemedlemmer var ved hans leie før han gikk bort.

Skrifter
--------

* Matteo Messina Denaro (2008). *Lettere a Svetonio*. Eretica **(italiensk)**. Viterbo: Stampa alternativa/ Nuovi equilibri. s. 126. ISBN 978-8862220538. OCLC 314111721.  – via = archive.is.
* Marco Bova (2021). Matteo Messina Denaro, latitante di Stato. Inchieste (in Italian). Roma: Ponte alle Grazie. p. 336. ISBN 8833318427. – via amazon.com.

Referanser
----------

1. ↑   Barron's national business and financial weekly, «Sicilian Mafia Boss Messina Denaro Is Dead: Italian Media», utgitt 24. september 2023, besøkt 25. september 2023[Hentet fra Wikidata]
2. ↑  «Sicilian police arrest Mafia boss». BBC Online. 15. november 2009. Arkivert fra originalen 16. januar 2023.
3. ↑  Sicilian Mafia Boss Messina Denaro Is Dead: Italian Media
4. ↑
5. ↑  «Matteo Messina Denaro i France24. Lest 19. januar 2023.».
6. 1 2  «Matteo Messina Denaro: Italiens meistgesuchter Mafiaboss festgenommen». *spiegel.de*. 16. januar 2023. Besøkt 16. januar 2023.
7. ↑  «Siciliens siste gudfader. Expressen, Lest 19. januar 2023.».
8. ↑  «Matteo Messina Denaro gripen. Lest 19. januar 2023».
9. ↑  «Messina Denaro i Expressen. Lest 19. januar 2023».
10. ↑  «Messina Denaro greps på cancerklinik. Lest 19. januar 2023.».
11. ↑  «The Guardian. Lest 19. januar 2023.».
12. ↑  «Livstid för tidigare maffialedare. TT, lest 20. juli 2023.».
13. ↑  «È morto Matteo Messina Denaro, l'ultimo stragista di Cosa Nostra». ansa.it. 25. september 2023.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC **·** ICCU
 |